செலம் போர்

செலம் போர் ( Battle of the hydaspes) மாவீரன் அலெக்சாண்டர் கிமு 326 இல் பௌரவ ராஜ்யத்தின் அரசன் போரசுக்கு எதிராக செல நதிக்கரையில் நடத்திய யுத்தம் ஆகும். இந்நதி இப்பொழுது ஜீலம் ஆறு என அழைக்கப்படுகிறது. இப்பகுதி தற்போதைய  பாகிஸ்தான் பஞ்சாப் மாகாணத்தில் உள்ளது. போரில் கிரேக்கர்கள் வென்று பஞ்சாப் பகுதியை மாசிடோனிய ராஜ்யத்தில் இணைத்தனர். ஏற்கனவே இணைக்கப்பட்ட பெர்சிய ராஜ்யத்தின் கிழக்கு எல்லையை விரிவு செய்யும் பொருட்டு ஏற்பட்ட இந்த யுத்தம் இந்தியாவில் கிரேக்க கலாச்சாரம் புக வழிவகை செய்தது.

அலெக்சாண்டர் வெள்ளம் மிகுந்த நதியை தாண்டி போரஸின் படையை பக்கங்களில் இருந்து தாக்கியது சிறந்த போர் வியூகமாக கருதப்படுகிறது.Burn 1965, p. 150 ஆனால் போரில் கிரேக்கர்கள் மிக்க சேதத்துடனே வென்றனர்.Peter Connolly. Greece and Rome At War. Macdonald Phoebus Ltd, 1981, p. 66 அலெக்சாண்டர் போரசை ஆளுனராக நியமித்தான்.

 குறிப்புகள் 

பகுப்பு:இந்திய வரலாறு
பகுப்பு:பஞ்சாபின் வரலாறு
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்